Мемлекеттік қызмет істері және сыбайлас жемқорлыққа қарсы іс-қимыл агенттігінде ұлттық рухты нығайтуға арналған кеш өтті
"Мемлекеттік қызмет істері және сыбайлас жемқорлыққа қарсы іс-қимыл агенттігінде ұлттық рухты нығайтуға арналған кеш өтті" | "https://abai.kz/post/73952"
TITLE: Мемлекеттік қызмет істері және сыбайлас жемқорлыққа қарсы іс-қимыл агенттігінде ұлттық рухты нығайтуға арналған кеш өтті
URL: https://abai.kz/post/73952
META: "Мемлекеттік қызмет істері және сыбайлас жемқорлыққа қарсы іс-қимыл агенттігінде ұлттық рухты нығайтуға арналған кеш өтті" | "https://abai.kz/post/73952"
DATE: 30.07.2018
AUTHOR(s): Abai.kz
TOTAL WORDS: 191
TEXT: Астана қаласында Мемлекеттік қызмет істері және сыбайлас жемқорлыққа қарсы іс-қимыл агенттігі «Рухани жаңғыру» бағдарламасының «Өзгерістерді өзіңнен баста» ішкі бағдарламасы аясында мемлекеттік қызметшілердің қатысуымен, мәдени ашықтыққа, ұлттық рухты нығайтуға және мемлекеттік қызметшілердің шығармашылық әлеуетін дамытуға арналған шығармашылық кеш өткізілді. Шығармашылық кеш мемлекеттік қызметшілердің санасын жаңғыртуға арналған. Мемлекет басшысы атап өткендей, әрбір қазақстандық ХХІ ғасырға лайықты қасиеттерге ие болу керек, оның бір факторы мәдени ашықтық. Бұл кеште мемлекеттік қызметшілер айтыскер ақын Балғынбек Имашевтың шығармалығымен танысты. Кеш барысында шынайы отансүйгіштік, жастардың адамгершілік тәрбиесі, тіл, Қазақстан халқына қызмет ету сияқты өзекті мәселелер көтерілді. Айтыскер ақын өз сөз сөйлеуінде көпшілікке өзінің шығармашылық туындыларын таныстырып, көрермендермен әңгімелесу барысында суырып салма ақындық шеберлігін көрсетті. Мемлекеттік қызметшілер Балғынбек Имашевтың шығармашылық туындылары арқылы сананы жаңғырту идеясын ұғына түсті. Бұған дәлел, шара соңында айтыскер ақынға қойылған біршама сұрақтар. Айта өту керек, мұндай кештер Мемлекеттік қызмет істері және сыбайлас жемқорлыққа қарсы іс-қимыл агенттігімен тұрақты түрде айына 2 рет, бейсенбі күндері ұйымдастырылуда. Бүгінгі күні Агенттік Қазақстан Жазушылар одағымен бірлесе отырып мемлекеттік қызметшілер үшін 2 шығармашылық кеш өткізді. Аталған кештер көпшілікке кеңінен танымал шығармашылық қайраткерлер және ақындар Бауыржан Қарағызұлы, Дәулеткерей Кәпұлы, Ұларбек Нұрғалым, Дәуірбек Құдабайұлы, Роза Мұқанова, Оңайгүл Тұржан, Жадыра Байбұланова қатысуымен өтті. Abai.kz
